

 LĒMUMS

Ādažos, Ādažu novadā

2024. gada 27. decembrī **Nr. 491**

**Par nosaukuma piešķiršanu pašvaldības īpašumam**

Pašvaldībai piekrīt zemes nekustamais īpašums ar kadastra numuru 8052 002 0307, kuram pirms tā reģistrācijas valsts reģistros ir nepieciešams piešķirt īpašuma nosaukumu.

Īpašuma nosaukuma sakārtošana pirms tā ierakstīšanas zemesgrāmatā atvieglos īpašuma atrašanās vietas noteikšanu un turpmāko apsaimniekošanu.

Īpašuma sastāvā ir trīs apbūvei neparedzētas zemes vienības: zemes vienība Garupes ciemā ar kadastra apzīmējumu 8052 004 0335 un divas zemes vienības Gaujas ciemā: 8052 002 1565 un 8052 002 1573, līdz ar to ir lietderīgi īpašumam piešķirt nosaukumu “Garupes un Gaujas starpgabali”.

Ministru kabineta 29.06.2021. noteikumu Nr. 455 “Adresācijas noteikumi” (turpmāk – Noteikumi) **8.3. apakšpunkts** nosaka, ka adresācijas objekta nosaukumu veido atbilstoši Valsts valodas likumā noteiktajām prasībām un normatīvajiem aktiem vietvārdu informācijas jomā. **Savukārt Noteikumu** 58. punkts nosaka, ka pašvaldība nodrošina iesniegto datu atbilstību Noteikumu prasībām, Valsts valodas likumā noteiktajām prasībām un normatīvajiem aktiem vietvārdu informācijas jomā.

Pamatojoties uz Pašvaldību likuma 10. panta pirmās daļas 21. punktu, Ministru kabineta 29.06.2021. noteikumu Nr. 455 “Adresācijas noteikumi” 8.3. un 58. punktu, Ministru kabineta 10.01.2012. noteikumu Nr. 50 “Vietvārdu informācijas noteikumi” 16.1 punktu un **Valsts valodas centra 28.112024. pozitīvo atzinumu** Nr. 1-16.1/736 (pašvaldības reģ. Nr. ĀNP/1-11-1/24/6447), kā arī Attīstības komitejas 11.12.2024. atzinumu, Ādažu novada pašvaldības dome

**NOLEMJ:**

1. Piešķirt nosaukumu “Garupes un Gaujas starpgabali”, Carnikavas pag., Ādažu nov., īpašumam ar kadastra numuru 8052 002 0307.
2. Pašvaldības Centrālas pārvaldes Administratīvajai nodaļai nosūtīt šo lēmumu Valsts zemes dienestam uz e-adresi.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU